EL DIABLO SOBRE RUEDAS | Les millors pel.licules de la nostra vida\n12 Desembre, 2016 by Toni Salas\tin STEVEN SPIELBERG, TERROR, USA and tagged DENNIS WEAWER\nTítol original: Duel\nDavid (Dennis Weaver) condueix per autopistes americanes escoltant la radio, troba en el seu camí a un camió que transporta líquid inflamable, que va llençant fum contaminant i el passa sense més grans contratemps\nAl poc temps el camió l’ atrapa , el persegueix, l’ empeny, és un camió trucat que pot arribar a altes velocitats i s’ inicia un joc entre el gat i la rata.\nCom en un malson, David no es pot lliurar del seu assetjador, ja s’ aturi en un bar de carretera, ja s’ amagui en un revolt al marge de la ruta, ja intenti trucar a la policia o anar a la recerca d’ amagatalls, el camió és la seva ombra, l’ enfronta i amenaça amb engolir-lo i destrossar-lo.\nA la fi ,David llençà el seu vehicle a tota velocitat contra el camió i abans salta fora, el xoc produeix un incendi, el conductor perd el control, cau per un barranc i s’ estavella en la seva fondària.\nPrimera pel·lícula de Steve Spielberg, un film per la televisió que degut al seu èxit va a parar a la gran pantalla, pressupost reduït, guió de Richard Matheson i demostració de talent que enlairarà en el futur al director americà.\nEn aquest film estan recollits bona part dels temes i les obsessions del director.\nEs tracta simplement d’un duel, d’un combat a mort entre un potent camió i un vulnerable vehicle a través d’una llarga i solitària carretera. La cinta genera tensió, dramatisme i espectacle, és la lluita del fort contra el dèbil, del gran contra el petit, del poderós i sobrat de recursos, contra el dèbil i insignificant. No és estrany que el protagonista es digui David, és la lluita de David contra Goliat i la conseqüent victòria del primer.\nTota la pel·lícula es pot veure com una metàfora, més enllà de l’ emocionant persecució. Evidentment la carretera és la vida, en ella l’ individu sol, te que fer front a allò que no pot controlar, tot és un llarg camí sense aturada, ple de perills i riscos. El camió és el símbol del mal, tot allò que assetja a l’ home comú o el depassa.\nFront el poder i el mal, l’ home te por d’ allò imprevisible i inesperat però te que sobreviure. Te diverses alternatives : fugir, escapar del seu destí permanentment, cosa que fa força temps el protagonista ; cercar ajuda, difícil, doncs se n’ adona del seu aïllament i solitud ; evadir-se i desaparèixer però sempre s’ acaba trobant amb el seu perseguidor o enfrontar-se a allò que l’ assetja, ser més valent, més hàbil, més ferm i vèncer.\nSpielberg ens parla , com en gran part dels seus films, d’ aquesta lluita de l’ home comú contra el mal, contra allò sinistre. Com l’ esforç , la constància i la voluntat guanyen. La vida són proves a superar, és l’ esperit americà, és el Spielberg que mostra tantes vegades la mateixa història, substituint anys després el camió pel tauró.\nLa pel·lícula desenvolupa els recursos del cine de terror psicològic, mai contemplem al conductor del camió, el mal en estat pur no te rostre, no te motius ni raons ni sentit però està allà.\nSpielberg ofereix la imatge del camió que apareix en la llunyania a través del túnel i s’ atura, és una representació reptadora i inquietant, estiguis on estiguis soc una amenaça, li ve a dir el contrincant.\nEl final del duel és també abassegador, el camió és en realitat com un monstre que es precipita en els abismes; contemplem cada engranatge, cada peça del vehicle com si fos un membre esquinçat del gran Leviatan.\nL’ home ha vençut, després de la alegria resta solitari en la carretera, després del repte i la victòria, la vida te sentit?.\n4 thoughts on “EL DIABLO SOBRE RUEDAS”\n13 Desembre, 2016 a les 5:45 am\nDavid contra Goliat, metàfora de la vida,… sí, però vols dir que el director conscientment va voler fer representació d’aquests aspectes o són explicacions que s’han donat aposteriori?\nA mi va encantar-me, la pel·lícula, començava sense explicacions de perquè arribem en aquesta situació – cosa que ja pot passar en molts films – i encara que hi ha un desenllaç final en aquest no es dóna cap mena d’explicació del perquè de tot plegat… Crec que això és el més interessant de tot, habitualment les explicacions finals aigualeixen tot allò que havíem prèviament imaginat.\nLa vaig veure per televisió fa moltíssims anys. Una apagada de suministrament elèctric va deixar-me uns bons minuts “out” però fàcilment vaig entendre, en tornar la llum, que tot seguia igual. Com un malson, sí.\n13 Desembre, 2016 a les 10:07 am\nEls significats de les pe.licules són aleatoris, el principal és disfrutar-les però és cert que Spielberg sempre ha parlat de la familia, de la sentimentalitat… i de la lluita de l’ home sol contra els perills que l’ assetgen. Veiem sinó “Tiburón”.\nEl seu cine és profundament americà ,en el sentit que reflecteix l’ esperit de l’ individu, la constancia, la tenacitat, l’ enfrontament als esculls que sorgeixen en la vida. I si no és així , així m’ho sembla.\n20 Març, 2019 a les 3:33 pm\nN. Nhg nol


En record de Josep Font Fijat\nLa reina dels prats\nEn record de Josep Font Fijat de Cal Margarit de Sornàs\nActualitzada 11/03/2017 a les 12:17\nFa anys que el Margarit deu sortir a pasturar, curiós i feliç –com si fossin les egües que de petit menava cap al Serrat–, les estrelles del cel. Deu mirar Ordino des de les alçades del vent i amb desig de tocar terra, somiar que baixa a prendre el sol i a collir a l’hort una mata d’escarola a l’arrecerat i plaent repeu de penya on reposa Sornàs. Ell, que era fill de Cal Margarit i que va portar la teia de la seva família encesa al cor fins al darrer moment, s’estimava el bressol andorrà i l’havia vist canviar –com tants andorrans de cases pageses– de la vida d’abans a la modernor. Avui, que comentem la notícia de l’ús ja per part dels homes de Neandertal, fa 40.000 mil anys, del que és el principi bàsic de l’aspirina actual, m’han vingut al record les paraules del Margarit, d’un dels darrers migdies que el trobava passejant pels afores, quan em va parlar de la reina dels prats, “la flor que cura el dolor, com l’aspirina de les farmàcies”. La reina dels prats (Filipendula ulmaria) va ser la primera planta de la qual es va extreure el principi actiu de l’aspirina, el mateix que també es troba en l’escorça del salze i que els investigadors han trobat en el carrall d’unes dents que van pertànyer a un home del Neandertal habitant de la cova asturiana del Sidrón i també en altres que habitaven a Spy, a Bèlgica, rics i molt interessants jaciments paleolítics que, amb els estudis constants i innovadors, aporten noves sobre la manera de viure i l’organització social dels neandertals. Les imatges que tenim al cap, de gent salvatge, amb costums barroers, dels prehistòrics, són corregides per bé cada vegada que surten notícies com aquesta de l’ús de medicines naturals. De fet, les plantes i els arbres són els grans aliats de la farmacologia moderna i les seves propietats han estat conegudes fins fa poques dècades pels habitants de la muntanya, com ara el Margarit de Sornàs. Ell, ho havia après del seu pare i aquest del padrí del Margarit i així fins a centenars i milers d’anys enrere.\nMalauradament, el coneixement de les plantes remeieres ha perdut el lloc primordial que havia tingut en les comunitats de muntanya. Andorra n’era una d’elles, i per les condicions orogràfiques i climàtiques, devia ser un “paradís de les plantes”, com altres valls del Pirineu, la d’Eina o una mica més cap avall, la de la Vansa i Tuixén. Allà hi havia les trementinaires, dedicades als olis essencials de pins i ginebres, però igualment coneixedores de les plantes medicinals. Sortosament, també, hem de dir que no tot està perdut i que d’uns anys ençà, i no pas per una simple qüestió de moda, l’ús i la difusió dels remeis naturals retorna, tant en medicina convencional com en la medicina anomenada natural.\nLa posició geogràfica d’Andorra ens fa suposar que les comunitats prehistòriques hi van fer estada, molt més reculada que les darreres alenades paleolítiques acotxades a la Balma de la Margineda i tingudes com el més antic establiment humà al Principat. Mirem, ni que sigui amb la imaginació, encara molt més enrere. Tenim a tocar, a l’altre costat de serralada, importants estacions paleolítiques, a un tret de pedra de les alçades compartides entre la parròquia d’Ordino i l’Arieja: Niaux, Bédeilhac, a tocar Tarascó; més enllà el Mas d’Azil, més enllanet Bruniquel... i altres; contrades germanes de les valls andorranes amb grans covals habitats d’antic i amb llaços d’amistat i intercanvis culturals amb aquesta banda de Pirineu. De ben segur que aquestes nits dolces de lluna, els paleolítics pirinencs i els successors neolítics, juntament amb el Margarit de Sornàs i el Pere Canturri, davallen fins a gairebé el fons de les valls i miren la màgica claror de la lluna amorosint els rasos i els calms coronats de neu. I s’estan, gairebé fins a trenc d’alba, asseguts en el silenci nocturn de la Gonarda, amatents sentinelles, amb els boixos i els bedolls, del nostre bon son i del nostre bon senderi.\nBen dit ordinenc!Per això cal recordar sovint els qui tenien seny, estima i senderi.\nGran persona i i bon ordinenc,parlar amb ell era deleitar-se amb les seves experiències i història.Si el Margarit tornés,es moriria de pena al veure el creixement desmesurat i abusiu de la seva Parròquia,el destroç de les seves muntanyes,i la desconeixença de la gent.\n3.Andorra suma 43 casos nous\n4.Gràfiques del Covid-19


RARESES: d’abril 2015\nDes del Banc de Temps de Sant Sadurní, del qual en sóc membre, se'm va demanar si podia impartir un taller d'il.lustració en el marc de la celebració del primer aniversari d'aquest organisme. Ah, que no sabeu què és un Banc de Temps? Aquí en teniu més informació: http://ca.wikipedia.org/wiki/Banc_de_temps / Banc de temps de Sant Sadurní: https://www.facebook.com/intercanvidetemps\nBàsicament i per fer-ho ras i curt, un banc de temps és una xarxa d'intercanvi entre persones que ofereixen el que saben fer a altres persones i on la moneda de canvi és el temps enlloc dels diners.\nJo hi sóc inscrita i els meus oferiments són classes de dibuix o de japonès. El fet és que mai m'havia plantejat com ensenyar alguna cosa a algú i per primer cop he valorat encara més profundament la labor dels mestres i professors. Fins ara sempre havia jugat el paper d'alumne patint les dificultats d'aprendre, però ara també conec les dificultats i patiments d'ensenyar, i al contrari del què em pensava, no és fàcil fer-ho.\nI encara és menys fàcil ensenyar a fer una cosa que no saps com l'has après. Perquè, i aquí ve la pregunta clau, el dibuixant neix o es fa?\nDurant uns dies vaig anar de vòlit buscant per internet trucs fàcils per aprendre a dibuixar, em vaig comprar cinc llibres de tècniques de dibuix, perspectiva i anatomia (que bé que m'haguessin anat si els hagués tingut durant els meus anys de joventut aquests llibres!), em vaig rellegir alguns apunts que havia pres a l'escola de còmic Joso...\nCom enfocaria una classe d'una hora i mitja? Primer vaig pensar d'ensenyar la construcció de la figura humana i el disseny de personatges a partir de l'arxiconegut conte de La caputxeta vermella. El fet és que, en general, a la celebració i a tots els tallers, els assistents van ser ben pocs. En el meu cas van ser dos nens, així que la cosa es va relaxar i va derivar en la creació lliure d'un personatge.\nDe totes maneres, mentres preparava la classe vaig fer aquests esbossos del conte:\nUna caputxeta vermella ben eixerida\nConstrucció d'una figura humana infantil (la Caputxeta) i de d'una àvia amb anatomia "grassoneta"\nUna àvia de constitució prima i el llop\nPublicat per Nana Okashii a 8:00 Cap comentari:\nEtiquetes de comentaris: classe de dibuix, conte, esbós, La caputxeta vermella, llapis\nFa anys, no sé com, vaig inventar-me una tècnica de dibuix automàtic per passar les estones avorrides i matar el temps sense esforçar-se a dibuixar res en concret. La tècnica, consisteix en fer un gargot i d'allà extreure'n una o diverses formes. Ideal per quan estem en una sala d'espera. Us hi atreviu?\nPublicat per Nana Okashii a 8:30 Cap comentari:\nEtiquetes de comentaris: dibuix automàtic, esbós, llapis, Tècnica inventada\nFa unes setmanes vaig veure la pel.lícula japonesa "Ashita no Joe", basada en el manga homònim que tracta el tema dels combats de boxa. La força de les imatges dels combats dels dos protagonistes de la peli, en Joe Yabuki (Tomohisa Yamashita) i el seu adversari Rikiishi (Yuusuke Iseya), em van impactar i vaig decidir fer-ne aquest fan art (si és que se'n pot dir així...).\nPublicat per Nana Okashii a 21:49 Cap comentari:\nEtiquetes de comentaris: Ashita no Joe, esbós, fan art, llapis, manga


Actualitzada 10/08/2020 a les 08:31\nEn poc més de tres setmanes i la taxa de reproducció del virus, per sota d’1\n© Una sanitària practica una prova PCR a la carpa del CUAP.\nEl risc que es produeixin rebrots a la regió sanitària de Ponent continua baixant, i ahir es va desplomar 35 punts més, fins als 304,78, segons les dades recopilades per la conselleria de Salut. En comparació amb el balanç de mitjans de juliol, la caiguda acumulada és encara més gran, de 523,74 punts, cosa que evidencia la millora en la situació epidemiològica de les comarques del pla. A la ciutat de Lleida és ara de 339,06, davant el pic de 1.139,35 del 16 de juliol.\nPrecisament, l’elevat risc de rebrot va ser el que va portar dimecres de la setmana passada el Procicat a mantenir la prohibició de servir a dins de bars i restaurants de Lleida, Alcarràs, Aitona, Soses, Seròs, Torres de Segre i la Granja d’Escarp.\nD’altra banda, la taxa de reproducció efectiva del virus es manté per sota d’1, per la qual cosa, de mitjana, un infectat contagia menys d’una persona. En la mateixa línia, el ritme d’ingressos a les unitats de cures intensives (UCI) s’ha moderat i, si a mitjans de juliol hi van entrar 22 pacients, la setmana passada ho van fer deu, menys de la meitat. En total, hi ha ara 13 persones ingressades a les UCI.\nEn paral·lel, el departament que encapçala Alba Vergés va sumar 69 nous positius per coronavirus a la província de Lleida en el balanç de la pandèmia que va publicar ahir. Aquesta xifra és la meitat de la que es va registrar dissabte, quan els positius van ser 142. Així les coses, el nombre total de persones infectades a la demarcació ja se situa en les 9.396. Pel que fa a les víctimes mortals per coronavirus, Salut no va registrar cap defunció a la província, amb la qual cosa es mantenen els 290 decessos ja comptabilitzats.\nDos terços menys d'ingressos per Covid a Lleida


María Patiño s'emociona en la seua entrevista a Máxim Huerta\nMáxim Huerta trenca el seu silenci després de 10 mesos desaparegut.\ndimecres, 17 d’abril 2019 - 14:35h\nMaría Patiño entrevista a Máxim Huerta a 'Socialité' | TELECINCO\nMaría Patiño és una periodista passional que moltes vegades es deixa portar per l’emoció. Aquest últim cap de setmana, la presentadora de ‘Socialité’ va passar un moment complicat quan va haver d’entrevistar a l’exministre Máxim Huerta (i excompany de treball d'ella), ja que no va poder controlar les llàgrimes mentre el seu col·lega li explicava els moments tan durs que va haver d'afrontar durant el seu via crucis com a Ministre de Cultura.\nRecordem que fa 10 mesos que no es tenien notícies de Máxim Huerta, des de que va presentar la seua dimissió com a ministre. Amb motiu de la publicació del seu llibre, ha eixit del seu retir i ha explicat com es va sentir quan va haver de renunciar al seu càrrec, convertint-se en el Ministre de Cultura més breu de la història d'Espanya.\nMaría Patiño no pot reprimir les llàgrimes\nMaría Patiño va ser l’encarregada d’entrevistar al que va ser company seu de plató durant tants anys, quan Máxim Huerta treballava de col·laborador a Telecinco. Huerta explicava com de dur va ser el moment en què va haver de renunciar a ser Ministre mentre María Patiño aguantava com podia durant tota l’entrevista, amb les llàgrimes a punt de brotar.\nVa ser quan Máxim va relatar amb detall el seu pitjor moment, quan va haver de llegir el comunicat de renúncia del càrrec, quan María Patiño no va poder reprimir més l'emoció i les llàgrimes li van saltar sense poder-ho evitar: «Vaig estar repetint-lo fins que no em fera plorar, perquè a cada paràgraf plorava, amb cada paràgraf m’enfonsava i no podia continuar. Recorde a ma mare que em va dir: ‘Com li hauria agradat a ton pare si t’haguera vist’. I vaig sentir que havia trencat el somni familiar». Amb aquestes paraules de Máxim Huerta, María Patiño no va poder aguantar més i es va enfonsar.\nMaría Patiño no va poder reprimir les llàgrimes | TELECINCO\nEs va sentir menyspreat\nEn ser preguntat per la reacció del president Pedro Sánchez a la polèmica que ell va viure i si li va mostrar el seu suport, Máxim Huerta va ser molt sincer davant d'aquest assumpte: «No em va telefonar Pedro Sánchez després de la dimissió. Han sigut 10 mesos de vergonya, pors, censura i dolor», responia l’exministre, que va confessar que a causa de tot açò, va haver de posar-se en mans de psicòlegs.\nA més a més, l’escriptor també va tindre paraules per als mitjans de televisió que van tractar el nomenament del seu càrrec, afirmant que es va sentir molt decebut, i amb la impressió que inclús preferien a l’antic Ministre Wert: «Des de les televisions que van de progressistes i mestres del periodisme van tractar el meu nomenament amb un fons de burla. I no tant fons. Em vaig donar compte que per a alguns, jo era un intrús. No sóc estúpid, sóc major i ja tinc uns anys, i es van burlar de mi. Vaig sentir que preferien a Wert, el meu antecessor en el càrrec».\n"La important baixa que ha patit 'Supervivientes 2019' en l'últim moment" "Belén Esteban, cara a cara amb els polítics"


El preu del peix es manté i la fruita s'encareix respecte al 2011\nEls dos gremis majoristes de producte fresc més importants de Catalunya presenten els seus balanços anuals en Mercabarna\nEls preus del peix i el marisc es mantenen en nivells molt similars als registrats la campanya de Nadal de l'any passat, mentre que la fruita i la verdura experimenten un increment que, en general, no supera el 5%.\nAixí ho han reflectit aquest matí els dos gremis majoristes de producte fresc més importants de Catalunya en una roda de premsa que han celebrat en les instal·lacions de Mercabarna.\nEl mercat de peix preveu situar-se sobre les 7.000 tones de producte comercialitzat, al nivell de l'any passat, mentre que el de fruita espera aconseguir les 80.000 tones, superant els registres de l'anterior campanya.\nTant el mercat de peix com el de fruita formen part d'una campanya de solidaritat per proveir de productes a dos menjadors socials de Sabadell per a aquestes dates assenyalades. Durant l'acte s'han presentat dos menús assequibles, amb productes típics d'aquestes fiestasy valorats en 13 i 15 euros. Els menús han estat elaborats per l'Escola d'Hostaleria i Turisme de la Universitat de Barcelona i compta amb l'aval de la Fundació Dieta Mediterrània.


L'eina accelerarà la recerca a escala internacional i permetrà que els resultats entre laboratoris siguin comparables\nInvestigadors d'IrsiCaixa han analitzat seqüències del genoma de 1.700 coronavirus SARS-CoV-2 que actualment circulen per tot el món i han definit la primera seqüència consens del virus. A partir d'aquesta seqüència, han pogut fer una llista d'entre 1.500 i 3.000 pèptids –petits fragments de proteïnes– que serveixen per estudiar amb el màxim grau de detall la resposta immunitària de les cèl·lules T i que podrien activar la immunitat a llarg termini contra el virus. L'ús d'aquesta eina per estudiar la immunitat accelerarà el procés d'investigació a escala internacional i permetrà que els resultats entre diferents laboratoris siguin comparables i reproduïbles.\nL'emergència sanitària de la pandèmia ha abocat la comunitat científica a entendre la resposta immunitària contra el virus en temps rècord, però encara hi ha moltes incògnites per resoldre. L'estudi liderat per IrsiCaixa –Institut de Recerca de la Sida–, centre impulsat pel departament de Salut i la Fundació La Caixa, i que ha rebut el suport de la campanya de mecenatge #JoEmCorono, la farmacèutica Grifols i l'Institut de Salut Carlos III, descriu la primera seqüència genètica consens del SARS-CoV-2, una seqüència representativa del genoma complet de 1.700 virus.\nAquest article ha estat publicat en format open access a la revista Vaccines, segons ha informat l'ACN. "Es tracta d'una eina clau per a l'anàlisi de la resposta immunitària que permetrà accelerar la recerca i el desenvolupament d'una vacuna, per això ho havíem de fer accessible a tothom", remarquen els líders de l'estudi, Christian Brander i Julia G. Prado, investigadors principals d'IrsiCaixa al grup d'Immunitat Cel·lular i Genètica de l'Hoste i al grup d'Evasió Immunitària i Vacunes, respectivament.\nEl sistema immunitari és l'encarregat de protegir el cos de patògens com els virus. Un dels mecanismes en detectar un virus és la resposta immunitària adquirida, que inclou els anticossos, encarregats de neutralitzar-lo, i les cèl·lules T, capaces d'identificar i destruir les cèl·lules del cos infectades pel virus. Aquesta acció de les cèl·lules T es coneix com a immunitat cel·lular, és persistent en el temps i serveix de memòria en futures infeccions.\n"Detectar si s'ha desencadenat una resposta immunitària cel·lular és complicat, ja que cal conèixer quines parts del coronavirus activen les cèl·lules T", explica l'investigador associat a IrsiCaixa Alex Olvera, primer autor de l'article juntament amb l'investigador associat Marc Noguera-Julian.\nFins ara, els estudis publicats s'han centrat o bé en algunes proteïnes virals o bé en seqüències úniques del virus. "No volíem obviar una part de la resposta immunitària que sembla ser clau en la generació de la memòria immunològica enfront de virus. És per això que hem dissenyat aquesta eina, un llistat de molècules que permet tenir en compte el genoma complet de virus i la seva capacitat de variació", afegeix Noguera-Julian.\nUna eina al servei de la recerca\nAquesta eina permet als investigadors d'IrsiCaixa estudiar la immunitat cel·lular contra el SARS-CoV-2. "Volem entendre quina resposta immunitària hi ha darrere dels individus que no generen anticossos contra el virus i passen la infecció per SARS-CoV-2 amb poca simptomatologia clínica i quins pèptids són capaços d'induir aquesta resposta", destaca G. Prado.\n"L'ús generalitzat d'aquesta seqüència consens en la recerca del sistema immunitari contra el SARS-CoV-2 assegurarà la comparabilitat i reproductibilitat dels resultats entre laboratoris i això accelerarà molt el procés d'investigació", rebla Brander.


El neguit dels domadors (paràbola catalana en quatre imatges) - Tornaveu\nEl neguit dels domadors (paràbola catalana en quatre imatges)\nEl problema dels domadors de circ ha estat sempre el mateix: si la fera no es mostra sempre prou ferotge, la seva feina no és prou valorada; si la ferocitat és com massa de debò, el risc del seu fer augmenta perillosament. Els toreros també tenen un problema semblant: els toros no poden ser ni massa mansos, ni massa perillosos. No és pas un problema simètric, o bilateral, els lleons, tigres o toros no tenen cap interès ni a estar al circ ni a anar a la plaça; els hi porten, de manera que no els importa gens la cotització que tenen al mercat en cada moment els seus domadors.\nEm penso que aquesta imatge és molt apta per tal de visualitzar aquesta barreja de silenci i de soroll que té el moment actual de la vida catalana, no tant en ella mateixa, com en la seva inserció en la política espanyola d’aquests darrers anys. Les feres tampoc no gaudeixen pas ni fent suar el seu domador més del compte, ni esgarrapant-lo, ni cruspint-se’l. Hi ha una manera de voler estar al circ fent treballar molt de valent el domador. Desitjant en la inconsciència pròpia de les feres captives que els treballs dels domadors siguin ben difícils, s’espera alguna cosa com un benefici de la mateixa captivitat.\nEl que és en veritat alarmant és la interiorització del circ en la vida de les feres, ni que signin editorials sobre la seva dignitat. La passió malaltissa i un sempre excessiu interès per la raó de titularitat del circ, per les aventures en la successió de la seva direcció o gerència, que si vénen ara els uns i tornen ara els altres, pel color de l’uniforme que porten els domadors (des del blau al roig passant per tots els colors), i les disquisicions sobre la qualitat del sucre que et donen després de cada actuació millor o pitjor cotitzada, és, en el seu conjunt un opi de feres engabiades.\nEl millor que es pot fer amb una gàbia és no ser-hi dins. No pas cruspir-se un domador. La digestió pesada ens pot deixar amb els ulls tancats i una cadena a la boca. Amb una victòria que és un episodi de la vida de la gàbia. Mentre la fera reposa de la intensitat de la lluita, la direcció del circ cerca un domador substitut millor o pitjor pagat segons la cotització del moment i les històries del circ.\nLa llibertat és una mirada lliure des del domini d’un mateix sobre el medi que ens és propi. El que val per a les feres val per als pobles.


Mesnevi Hotel Konya Turquia - Ofertes d'hotels amb els MILLORS DESCOMPTES EN LÍNIA\nAziziye Mahallesi Ayan Bey Sok No:23, Konya Centre, Konya, Turquia, 42030 - Excel·lent ubicació - Veure al mapa\nMés informació sobre Mesnevi Hotel\nPer als viatgers què vulguin captar les imatges i els sons de Konya, Mesnevi Hotel és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Selene Tourism & Travel Agency, Museu Mevlâna, Selimiye Camii.\nMesnevi Hotel també ofereix moltes instal.lacions per enriquir la seva estada a Konya. L'hotel ofereix recepció 24 hores, instal.lacions per a minusvàl.lids, magatzem d'equipatge, servei d'habitacions, habitació familiar per garantir el més gran comfort possible als seus clients.\nL'ambient de Mesnevi Hotel es reflexa en cada habitació. aire condicionat, calefacció, servei de despertador, escriptori, mini bar són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Mesnevi Hotel.\nComentaris de Booking.com (448)Comentaris d'Agoda (12)\nTots els tipus de viatgers (12)Parelles (2)Viatgers en solitari (2)Famílies amb infants petits (1)Famílies amb infants grans (6)Grups (1)\nLama, Aràbia Saudita\nKINAM, Corea del Sud


Natxo González: «Ni quan guanyes tres partits seguits ets l’hòstia, ni quan perds, tot el contrari» - UE Sant Andreu\nEn plantejament inicial, amb els gols de Curro i Miguélez, haurà canviat del tot. Us esperàveu aquest inici de partit?\nQuan comença, mai saps què et depararà un partit. Lògicament l’objectiu era aquest, posar-nos pel davant, perquè sabíem que ens facilitaria molt la feina. A més, hem marcat dos gols consecutius que lògicament donen tranquil·litat i confiança, i fa que l’equip rival vagi a contracorrent.\nEl tècnic del Santboià, Quim Ayats, considera que era excessiu el 5-0 final.\nSón opinions. Hem fet cinc i hem tingut 3 o 4 ocasions més bastant clares. Al final els partits es miren per ocasions i avui el Sant Andreu n’ha tingut moltes més que el Santboià.\nCom està Miguélez, està bé?\nAra no, ara està amb dolor. Veurem com evoluciona al llarg de la setmana.\nDesprés de la gerra d’aigua freda de dimecres, el Sant Andreu podria haver sortit avui amb por. Però heu demostrat que això ja és història!\nSí, això és com tot. El dia després de la derrota estàs fotudet, però després cal seguir. En el futbol, com en qualsevol altre esport, guanyes, empates, perds… però cal seguir! Cal tractar de perdre el menys possible i aixecar-se després de cada derrota. Això és molt llarg i cada partit és diferent i cal afrontar-lo amb la mateixa il·lusió que sempre. El més important és mantenir l’estabilitat emocional: ni quan guanyes tres partits seguits ets l’hòstia, ni quan perds ets tot el contrari.\nAvui t’has cobrat una venjança a nivell esportiu. El Santboià a tercera va ser l’únic equip al que no vau poder guanyar i avui l’heu vençut i amb una golejada.\nJo sempre ho dic, la rancúnia ha de ser ben entesa. Sempre hi ha un afegit, tractar de tenir una motivació més, inclús per a un mateix, i entren en joc aquestes coses.\nTornaven avui Masó, Piera i Cárdenas. Els dos últims han jugat. Què t’han semblat?\nBé. Me n’alegro per ells. Van passar per aquest club i ens van donar moltes alegries, uns van estar més temps i d’altres menys, però me n’alegro que puguin gaudir d’aquesta categoria i demostrar així la qualitat que tenen per estar a segona B. I a més en un equip recent ascendit i molt il·lusionant, me n’alegro molt, la veritat.


Qui Som - Agència immobiliària Roses\nA SM Gestions oferim un servei multidisciplinari, prestem assessorament en qualsevol àmbit immobiliari, financer, econòmic, laboral i disseny web als nostres clients. Treballem tota la província de Girona, disposem d’una xarxa de col·laboradors que ens permet comptar amb els millors professionals en cada cas. Creiem que el més important en una gestoria és la confiança assesor-client. Aquesta reciprocitat en la confiança fa que tot client sap que té un equip darrere d'ell que l'ajudarà en tot el necessari.\nSentim la necessitat de CRÉIXER per poder oferir cada vegada millors serveis als nostres clients, motiu pel qual apostem per una política de recerca constant de nous professionals líders en el seu sector, així com per la formació contínua dels nostres advocats i economistes. Els particulars que requereixen el nostre assessorament, pretenem ajudar a planificar el seu futur, tramitant la presentació d’impostos, reclamant els seus drets legítims així com gestionant qualsevol tràmit necessari per la seva vida diària. L’especialització en els àmbits laboral, financer i tributari ens permet formar part del negoci dels nostres clients oferint SOLUCIONS, no prestant únicament serveis jurídics o financers, sinó assegurant un creixement continu i sostingut del seu negoci.\nSer un REFERENT a la província de Girona, utilitzant l’àmplia experiència i dedicació que atresorem per oferir als nostres clients eines suficients per acompanyar-los en el dia a dia dels seus negocis, així com per oferir solucions a les persones que requereixin els nostres serveis en qualsevol aspecte del seu dia a dia. Ser una empresa líder en quant a ACTITUD. Volem diferenciar-nos de la resta de professionals per la nostra forma de fer i d’actuar. L’actitud amb la que s’afronten les necessitats dels nostres clients, la implicació i la il·lusió per cuidar de la millor forma els seus interessos, és una fita cabdal en la nostra forma de treballar. Ser una empresa INTEGRADA en el negoci del client. Volem implicar-nos en els interessos particulars dels nostres clients, participant de forma activa en la presa de decisions sobre les quals la nostra experiència i coneixements poden jugar un paper clau.\nPROXIMITAT: La nostra actitud es centra en ser propers, posar-nos en el lloc del client.\nSOLUCIONS: Oferim solucions pràctiques, ràpides i properes.\nPROFESSIONALITAT: La gran capacitat dels nostres professionals permet oferir al client respostes ràpides i efectives a les seves necessitats.\nCREIXEMENT CONTINU: Progressem per créixer amb els nostres clients. Sabem que a mesura que el negoci dels nostres clients evoluciona, augmenta la necessitat d’assessorament i recerca de solucions.\nMILLORA CONTÍNUA: Creiem fermament en la formació contínua dels nostres professionals. En un sector tant variable com el nostre s’ha de preocupar constantment per actualitzar els coneixements.


LOLA COSMETICS Xampú a la camamilla 250 ml\nPreu normal € 9.35\nTítol predeterminat - € 6.10 EUR\nEl xampú de la línia Camomile està indicat per a tot tipus de cabells rossos (naturals, amb colors o Highlights) que busquen brillantor i cura diari.\nEl seu ús reposa les proteïnes perdudes, a més de proporcionar protecció contra els danys UV, ajudant a mantenir un to ros i sa i brillant. A més, a causa de la seva composició amb oli essencial de llimona siciliana i infusió de camamilla, i el te verd deixa els cabells brillants i amb un deliciós aroma a llimona.\nFils de cabell brillant;\n- Protecció contra els raigs UV;\nAplicar sobre els palmells de les mans i, a continuació, fer massatges amb les puntes dels dits sobre el cuir cabellut i els fils del cabell. Esbandiu bé amb aigua i repetiu el procés. Després esbandiu bé i apliqueu la màscara o el condicionador.


ERC diu no al pressupost de Sánchez - VilaWeb\nERC i PDECat trenquen definitivament amb Sánchez i li rebutgen el pressupost\nArgumenten que hi votaran en contra perquè el govern espanyol no accepta el dret d'autodeterminació i manté la judicialització del conflicte\nERC diu no al pressupost de Pedro Sánchez i demà formalitzarà una esmena a la totalitat als comptes espanyols. Ho han anunciat en una conferència de premsa conjunta Joan Tardà, Marta Vilalta, Gabriel Rufián i Mirella Cortés, que han argumentat que votaran en contra del pressupost perquè el govern espanyol no accepta el dret d’autodeterminació i manté la judicialització del conflicte.\n‘Estem a favor de dialogar amb el govern espanyol per donar resposta a les demandes democràtiques i per posar fi a la repressió i la persecució del moviment independentista. No hi ha hagut cap resposta, per això presentem l’esmena a la totalitat’, ha explicat la portaveu d’ERC, Marta Vilalta. Els republicans estaven disposats a negociar si el govern feia gestos en dos àmbits: instar la fiscalia a actuar i aturar la via repressiva i construir un escenari de diàleg i negociació.\nLa presentació d’una esmena a la totalitat és un rebuig total als comptes, també a la tramitació i a una posterior negociació. El fet de presentar-la o no és cabdal, encara que totes les propostes de rebuig als comptes es votin conjuntament al congrés espanyol. Perquè si no en presenten, formalment es votaran les esmenes del PP i de Ciutadans, que ja han anunciat esmenes a la totalitat. Per tant, el cost polític de la votació canvia, encara que el resultat pràctic sigui idèntic.\nPer la seva banda, el PDECat ha anunciat instants després que també presentaria una esmena a la totalitat, però divendres. Diuen que no hi ha cap compromís del govern espanyol amb l’autodeterminació ni en una mediació internacional, i li donen quatre dies per a rectificar. Ho ha anunciat Eduard Pujol, portaveu adjunt de Junts per Catalunya, qui ha explicat que era una decisió consensuada amb el PDECat.


Minimal Contacte | Atenció Total Sense Rotllos | SimplyOn.cat\nMinimal contacte | Atenció total sense rotllos\nLa vull fer meva!\nCategories: Contacte, webON\nFica't a l'abast dels teus\nDeixa que els navegants de la teva web contactin amb tu d'una manera simple i directa.\nAquesta pàgina fomar part de l'espai web Minimal (Pàgina d'inici, portfoli i contacte). Sense distraccions i amb la informació més completa.\nTambé pots utilitzar aquesta pàgina per complementar altres dels nostres disseny o la teva actual pàgina web.\nAquesta pàgina funciona sola o complementa les altres pàgines del teu espai web.\nRecorda que sempre, sempre i sempre podràs modificar la pàgina i ampliar les funcionalitats i formulari a mesura que el projecte t'ho demani.\nVeure la demo\nTot el què inclou!\nAquesta pàgina inclou tot el necessari per fer-la pública en 15 dies.\nAdaptat per a dispositius mòbils.\nAmb els teus texts, imatges i colors.\nAnalytics per saber que bé funciona.\nCompliment legal d’acord amb la llei.\nPreparada per créixer al teu ritme.\nTu ens dones el contingut; nosaltres fem el disseny.\nFes teu aquest disseny i ens ficarem en contacte per començar-hi a treballar. Tu només ens has d’enviar els texts que vols a cada caixa i les imatges que hi vols destacar. Adaptarem aquesta pàgina web perquè sigui l’aparador del teu projecte. Si tens dubtes, vols més apartats o funcionalitats extra només ens ho has de demanar.\nTens dubtes? Te'ls resolem a les FAQ


El pacte «ocult» PP-PSOE en Oliva – Parlem d'Oliva\nEl pacte «ocult» PP-PSOE en Oliva\nPublicado el 14 abril, 2015 por blocoliva\nÉs subtil, però ja no es pot amagar. Fa temps que ve produint-se un pacte de no agressió entre el PP i el PSOE d’Oliva. Un pacte que salta a la vista quan observem les bones relacions de Chelo Escrivá amb Salvador Fuster, Ana Morell o Carlos Mengual. El despatx d’alcaldia, els plenaris, nombrosos actes públics i algun que altre restaurant o càmping de la platja en són testimonis. Ho hem vist amb els nostres propis ulls, i molta gent ens ho ha comentat escandalitzada.\nJa hem vist que el principal obstacle per a la moció de censura va ser la desgana d’alguns dirigents socialistes, justament per l’acomodament i les bones relacions amb la polèmica exalcaldessa. Després de la moció encara va quedar més evidenciada la virulència amb què Chelo Escrivá atacava a David González. El seu objectiu monotemàtic ha sigut sempre Compromís (o Projecte Oliva o Partit Gent d’Oliva), no mai Salvador Fuster, ni els seus companys de partit.\nEl PSOE ha intensificat les bones relacions amb Chelo Escrivá després de trencar el pacte amb Compromís\nEl 4 de juny de 2014 el PSOE va trencar el pacte de govern amb Compromís. Va ser un trencament un poc estrany, ja que Salvador Fuster, aprofitant la situació d’avantatge que li proporcionava l’alcaldia, es va limitar a llevar-li a David González la 1a tinença d’alcaldia, i a prendre decisions d’esquenes als regidors i regidores de Compromís. Això, i una clara intensificació de les bones relacions amb Chelo Escrivá, que s’han exhibit sense cap pudor ni rubor en comissions, plenaris i actes socials. I que confirma la repetitiva lletania de Carlos Mengual afirmant que «no pactarà amb Compromís». Clar, tenint assegurat un pacte amb Chelo Escrivá, És clar, tenint assegurat un pacte amb Chelo Escrivá, és obvi que ja no en necessita més, de pactes.\nChelo Escrivá només té ullets per a Compromís Chelo Escrivá arremet constantment contra Compromís (no debades som el seu polvoró entravessat), contra Projecte Oliva i contra Gent d’Oliva, però resulta pràcticament impossible trobar algun atac polític contra el PSOE (i això que ostenta, i ha ostentat molts anys, l’alcaldia i delegacions de gran importància). En les notes de premsa del partit de l’oposició encara tenim una evidència més exagerada: no en trobareu ni una relativa a temes del PSOE. I si repasseu els pamflets amb què el PP ha inundat Oliva tantes voltes encara ho voreu més clar.\nLes agressives intervencions de Chelo Escrivá raríssima volta han tingut als portaveus socialistes com a objectiu.\nCarlos Mengual segueix el mateix camí de Chelo Escrivá\nEl candidat socialista segueix les mateixes passes que la conflictiva exalcaldessa. En cada intervenció pública que fa sempre té a David González i a Compromís entre cella i cella. Però mai fa referència a Chelo Escrivá o al PP d’Oliva. Els seus atacs sempre van destinats a Compromís. També som el seu polvoró entravessat? ¿O és que d’eixa forma s’assegura que el PP no diga res de la mala gestió urbanística dels seus col·legues de partit?\nSembla que atacant a Compromís Carlos Mengual s’assegura que Chelo Escrivá no diga res dels 2,5 milions de l’expropiació de la finca de Martí De Veses, o de la infracció urbanística de la seua companya Ana Morell, o del fet que ell fa campanya en horari laboral… o de tantes altres coses. Si eixa és la seua estratègia, hem de felicitar-lo; perquè, efectivament, el PP mai ataca políticament al PSOE.\nPerò la gent no és tonta. Moltes persones s’han donat compte del descarat pacte de no agressió entre el PP i el PSOE. I moltes persones ja donen per fet un futur pacte bipartidista després de les properes eleccions. Ho reforça Carlos Mengual dient constantment que «no pactarà amb Compromís».\n#Mengualnoésigual? De veres?\nEls militants i simpatitzants del PSOE d’Oliva, com els votants d’esquerres en general, no es mereixen que Carlos Mengual i altres dirigents socialistes tinguen tan ‘bon rotllo’ amb Chelo Escrivá i el PP. Si és de veres que «Mengual no és igual»… ara és l’hora de demostrar-ho. Encara està a temps de denunciar les bones relacions del seu alcalde i d’Ana Morell amb Chelo Escrivá; de desmarcar-se de la mala gestió urbanística dels seus col·legues de partit (Aigua Blanca, Canyaes 7 i 8…); de criticar els pocs diners que la regidoria d’Hisenda ha dedicat a la promoció turística d’Oliva en els últims anys… Encara està a temps de distanciar-se dels errors comesos pel seu partit. En cas contrari, ¿quina renovació i quina il·lusió vol vendre?\nIgual que ocorre amb l’exalcaldessa, el candidat socialista només té ulls per a Compromís.\nEl trencament del pacte\nEl 4 de juny de 2014 el grup socialista va anunciar en roda de premsa que donava per trencat el pacte amb Compromís. Això es va traduir en què Salvador Fuster, aprofitant la situació d’avantatge que li proporcionava l’alcaldia, li va llevar a David González la 1a tinença d’alcaldia, i va començar a prendre decisions d’esquenes als regidors i regidores de Compromís. A més a més d’un tall d’insults i desqualificacions d’Ana Morell i Carlos Mengual, acusant-nos de traïdors, deslleials, covards, mentirosos… La nostra resposta va ser exactament la mateixa que davant els insults i desqualificacions de Chelo Escrivá: continuar treballant amb rigor, correcció i trellat. Sense perdre les formes, a pesar de les provocacions. Per respecte a la ciutadania d’Oliva vam decidir no entrar en una escalada pueril d’insults.\n← Tenim un Bárcenas a Oliva?\nLes pífies socialistes de les que mai no parla el PP →


ᐅ Activitats Teambuilding per Empreses a Fontanals de Cerdanya - Esportec\nACTIVITATS TEAMBUILDING A FONTANALS DE CERDANYA PER EMPRESES\nOferim un gran ventall d'activitats de teambuilding a prop de Fontanals de Cerdanya adaptables tant per a petites, mitjanes i grans empreses.\nExperts en serveis outdoor per a empreses a Fontanals de Cerdanya\nComptem amb molts anys d'experiència en la realització d’activitats de team building a prop de Fontanals de Cerdanya per a qualsevol tipus d’empresa. Som especialistes en activitats Físico Esportives en el Medi Natural, i, des d’Esportec, volem donar a conèixer les possibilitats que ofereix el nostre entorn, ja sigui al mar o a la muntanya.\nÉs de coneixement general que la pràctica habitual d’esports o les visites culturals tenen una sèrie de beneficis que aprofiten les empreses per organitzar activitats de teambuilding a Fontanals de Cerdanya per empreses que fomentin el treball en equip i la cohesió amb l’objecte de millorar la relació entre els treballadors i l’empresa.\nL’estratègia consisteix a realitzar activitats de treball en equip a Fontanals de Cerdanya fora dels horaris laborals per així generar en els treballadors la sensació que es tracta de jornades d’oci on poden socialitzar amb els seus companys. Per aquest motiu, des d’Esportec, per a qualsevol estació de l’any plantegem una sèrie d'experiències de teambuilding a la zona de Fontanals de Cerdanya ideals per aconseguir aconseguir el treball conjunt i efectiu dels treballadors arran d’aquestes pràctiques.\nActivitats predefinides a prop de Fontanals de Cerdanya de Teambuilding\nActivitats esportives i d'aventura a prop de Fontanals de Cerdanya per a PIMES.\nVolem que les nostres aventures siguin úniques i originals, respectant sempre el medi que ens envolta. Per aquest motiu, treballem contínuament en dissenyar noves activitats esportives per a empreses a Fontanals de Cerdanya, per tal que pugueu descobrir els indrets més idíl·lics de les nostres contrades.\nSom creadors d'experiències a prop de Fontanals de Cerdanya. Molts anys d'experiència en teambuilding.\nLes activitats esportives a l’aire lliure, originals i amb certa adrenalina pel mig, estan entre les preferides per les empreses per practicar activitats a Fontanals de Cerdanya i apropar-se als empleats d’una forma diferent.\nLa idea del teambuilding prové de l’esperit esportiu i la filosofia de treball en grup tradicional d’esports d’equip. Els esportistes han d’aprendre a confiar en els seus companys i assumir el seu rol dins de l’equip per aportar tot el que puguin i aconseguir entre tots guanyar, i això traduït al món empresarial se centra en la millora de la gestió i la productivitat per incrementar els beneficis i aconseguir l’èxit. I aquest és el motiu principal de totes les activitats de treball en equip a prop de Fontanals de Cerdanya que us proposem.\nOferim tot tipus d'activitats a prop de Fontanals de Cerdanya, esportives i culturals\nPer oferir el màxim professionalisme i qualitat en els nostres serveis, la nostra plantilla consta de tècnics esportius especialitzats en cadascuna de les les activitats a Fontanals de Cerdanya que oferim.\nActivitats per a totes les edats a Fontanals de Cerdanya, 100% sostenibles\nLes activitats esportives a l’aire lliure, originals i amb certa adrenalina pel mig, estan entre les preferides per les empreses per practicar activitats a la zona de Fontanals de Cerdanya i apropar-se als treballadors d’una forma diferent.\nÉs ben sabut que un grup cohesionat, des de l’amistat i el respecte, és molt més capaç d’afrontar els reptes de la feina, tant a curt com a llarg termini. Per això, des d’Esportec Outdoor Sport proposem diferents jornades d’activitats de team building a prop de Fontanals de Cerdanya amb l’objectiu de viure experiències que reforcin els vincles personals dins de la plantilla i, així, millorar-ne el rendiment. Pretenem incentivar valors com el treball en equip, la il·lusió, la solidaritat, l’esforç, l’empatia i la cooperació.\nOferim activitats de tota mena a prop de Fontanals de Cerdanya, des d'excursions i rutes turístiques amb segway o bicicleta elèctrica, visita de cellers amb tastos inclosos, a cursos d'esquí per adults i nens, rutes en kayak i paddle surf, activitats acrobàtiques i parcs d'aventura...\nA Esportec som experts en teambuilding a la zona de Fontanals de Cerdanya per a petites, mitjanes i grans empreses.


La pràctica més difícil, NO FER RES | %site_ title% jardidelesbruixes.cat\n← Els 4 Elements\nQui és la invasora? →\nAquesta entrada s'ha publicat dins de Uncategorized i etiquetada amb ansietat, consciencia plena, factors higiènics, medicina tradicional del Mediterrani, meditació, mindfulness, niksen, no-fer, oracle de delfos, repòs, salut mental. Afegiu a les adreces d'interès l'enllaç permanent.\n7 respostes a La pràctica més difícil, NO FER RES\nabril 26, 2022 a les 9:17 pm\nQuè ben escrit, és un articulàs!\nabril 27, 2022 a les 2:09 pm\nabril 29, 2022 a les 5:42 pm\nM’ha agradat molt el que dius de la “xarxa neuronal per defecte”, sempre havia sentit parlar d’ella com algo negatiu mentres jo ho percebo com positiu.\nArticle molt interessat, gràcies!\nabril 30, 2022 a les 7:47 pm\nLes parts instintives i primitives de la ment (que també podríem anomenar primordials), sempre s’han vist com a coses a superar. Algun dia re-aprendrem que si porten milions d’anys mantenint-se, és per alguna cosa\nabril 29, 2022 a les 7:28 pm\nmaig 2, 2022 a les 9:06 pm\nM’agrada, just avui parlàvem del ser I del fer.\nmaig 2, 2022 a les 8:46 pm\nÉs un tema per rumiar-lo i parlar-ne molt. Per desfer els relats que ens han venut i massa hem comprat.


Les galetes poden ser de “sessió”, de manera que s’esborraran un cop l’usuari abandoni la pàgina web que les va generar o “persistents”, que romanen en el seu ordinador fins a una data determinada o fins que l’usuari les esborri.\nAixí mateix, les galetes poden ser “pròpies” o de “tercers”. Les primeres són aquelles que s’envien a l’ordinador de l’usuari des d’un equip o domini gestionat per FETB, mentre que les galetes de “tercers” són aquelles que s’envien a l’ordinador de l’usuari des d’un equip o domini gestionat pels proveïdors de serveis contractats per FETB (per exemple, el servei d’analítica web, que és ofert per Google).\nL’ús d’aquesta web amb la funcionalitat del navegador habilitada per acceptar cookies, implica l’acceptació per part de l’usuari de la tecnologia galeta utilitzada per aquesta web.\nGoogle Analytics Anàlisi de la navegació Google instal·la galetes del lloc web per analitzar com funciona el lloc web i com et mous pel lloc. Aquesta informació ens permet fer modificacions al lloc web per millorar la teva experiència en línia. Aquestes galetes també ens ajuden a entendre l’efectivitat de les nostres campanyes de màrqueting.\nL’usuari té la possibilitat de configurar el navegador perquè accepti o rebutgi per defecte totes les galetes o perquè aparegui un avís a la pantalla quan es rebi una galeta i decidir en cada moment si es copia o no al disc dur. Per fer-ho, et suggerim que consultis la secció d’ajuda del navegador per saber com es canvia la configuració en ús. També pots utilitzar les eines de bloqueig de galetes de rastreig com Do Not Track, que pots descarregar d’aquest lloc: http://www.abine.com/dntdetail.php\nSense perjudici de l’afirmació anterior, has de tenir en compte que la desactivació de galetes podria afectar el correcte funcionament de determinades seccions del lloc web. Si us plau, consulta les instruccions i els manuals del navegador per ampliar aquesta informació:


Una trentena d'Avis i Àvies es planten al Port per reclamar la llibertat dels presos polítics - Revista Cambrils\nUna trentena d'Avis i Àvies es planten al Port per reclamar la llibertat dels presos polítics\nEls Avis i Àvies van fer una acció reivindicativa, ahir diumenge, a la façana del Port, al costat de les escales reials\nPublicat el Dilluns, 22 de juny de 2020 11:34h\nEls Avis i Àvies concentrats al Port, ahir a la tarda | Lluís Rovira i Barenys\nEls Avis i Àvies van fer una acció reivindicativa, ahir diumenge, a la façana del Port, al costat de les escales reials. Una trentena de persones es van reunir en aquest punt a les 19h i hi van romandre estàtiques durant 20 minuts i mostrant uns cartells reivindicant la llibertat dels presos polítics i denunciant la parcialitat de l'aparell judicial espanyol. En el decurs de la concentració es van fer crides per l'amnistia i contra els Borbons. La concentració es va cloure amb el cant dels Segadors i amb crits d'Independència. Cal dir que en el decurs de la concentració, els Avis i Àvies van ser increpats, primer per una parella i més tard per una senyora que va passar pel mig dels concentrats proferint insults. Per contra, també van rebre el suport de vianants que en aquell moment passejaven per la zona.\nAquesta acció d'ahir es va fer per tal de fer visible la reivindicació constant que porta a terme aquest col·lectiu els dimecres a la plaça de la Vila, des de fa més de dos anys, i traslladar-la al Port els diumenges a la tarda. L'acció d'ahir va ser una prova i no es descarta repetir-la cada setmana. De moment, els Avis i Àvies es van citar per la trobada setmanal dels dimecres. La propera cita serà aquest dimecres 24 de juny, dia de Sant Joan, que encara que sigui festiu, els Avis i Àvies es van comprometre a ser presents a la plaça de la Vila, com cada setmana.


Firentitats - Sants - 2014 | Gausacs | Castellers de Sant Cugat\nDemà, a primera hora de la tarda, anem cap a Sants. Hi actuarem acompanyats dels Borinots –els Castellers de Sants–, els Castellers del Poble Sec i, atenció!, els Castellers de Vilafranca. Atenció, perquè amb aquests últims, la que sens dubte és la millor colla del panorama casteller dels darrers anys, només hi hem actuat quatre vegades en tota la nostra història. Així, doncs, tothom a enfaixar-se! Que d’oportunitats com aquesta, no en tenim gaires.\nArribem a Sants en ple procés de recuperació: és evident que la temporada no ha arrancat de la manera somiada i hem hagut de fer, no un pas enrere, sinó un pas al costat, per tornar a posar a punt aquells elements tècnics que ens permeten atacar amb garanties els castells grans. Ara, però, la feina ja està molt avançada i és el moment d’encarar la recta final que ens ha de dur a l’esclat de la nostra Festa Major. Tant l’actuació d’aquest dissabte com la propera a Sabadell han de representar el punt d’inflexió que ens durà a fer un Sant Pere de vuit. Així, doncs, sense excuses, enfaixem-nos fort i cap a Sants!\nEls locals, amb camisa grisa, arriben a la cita en un bon estat de forma. Fins ara han descarregat fins a dotze castells de vuit pisos, bàsicament tresos i quatres, però també el 2de8f en dues ocasions. No descartem, doncs, que aquest sigui el moment escollit pels santsencs per donar un pas endavant en la seva temporada.\nEls Castellers del Poble Sec, amb camisa blau cel i el sobrenom de Bandarres, arriben a l’actuació en un estat de forma similar al nostre. Fins ara han dut a plaça un 2de7 i un parell de vegades el 3de7xs. L’any passat va ser el seu gran any, ja que van estrenar-se amb el 4de8, descarregant-lo al primer intent al final de temporada. No sé si serà ja en aquesta ocasió, però de ben segur que, ganes de revalidar-lo, no els en falten.\nPer la seva part, els Castellers de Vilafranca arriben a Sants ja amb un 3de9f al sarró, i uns quants castells de la gamma alta de 8 com a millors construccions d’enguany. Desconec totalment les seves intencions, però, per poc que accelerin els companys de Sants, de ben segur que ells voldran fer-ho millor. Així que tindrem molt bons castells garantits.\nNosaltres, ja ho sabeu, si volem estar a l’alçada de l’actuació, només cal que hi siguem tots a l’assaig! Mireu si n’és, de senzill!


Apartament Polar Poznán Polònia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartament PolarApartamentul. Na Miasteczku 12A/81, Jez Malta, Poznán, Polònia, 61-144 - Veure al mapaExcel·lent8,9Basada en396comentarisApartament PolarVeure més fotos"Apartment was clean and spacious and close to the local attr..."KevinAustraliaVeure més fotosVeure totes les 25 fotosMolt bona ubicació 8,7Veure al mapa8,7UbicacióParticularitats que li encantaranbalcó/terrassa\nSobre l'allotjamentDescripcióSituat a Jez Malta, Apartament Polar és el lloc perfecte per gaudir de Poznán i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per opcions de turisme i atraccions locals, no es necessita anar enfora ja que l'hotel gaudeix proximitat a Museu Etnogràfic, Estació de Tren Parc Malta, Esglèsia Parroquial. A Apartament Polar, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, aparcament de cotxes, habitació familiar, ascensor, botigues a l'hotel. L'ambient de Apartament Polar es reflexa en cada habitació. calefacció, balcó/terrassa, ventilador, aparell de televisió LCD/pantalla de plasma, TV satèl•lit/cable són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Apartament Polar és una elecció inteligents per a viatgers a Poznán, i ofereix una estada relaxant i sense molèsties.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsbalcó/terrassaestris de cuinasala d'estarcalefaccióneveratelevisió de pantalla planacuina americanaplat de dutxaTV satèl•lit/cableempolles d'aigua de cortesiarentadoraventiladorMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


”la Caixa” ha lliurat ajuts per a 79 projectes de recerca pionera i de gran impacte social per un import de 28 milions d’euros\nL’any passat hi van participar un total de 260 alumnes de 59 universitats espanyoles\nGuanyadores de la primera edició dels Premis WONNOW\nCaixaBank i Microsoft Ibérica guardonaran les millors alumnes de graus STEM —ciències, tecnologia, enginyeria i matemàtiques— de 79 universitats espanyoles mitjançant els Premis WONNOW. Amb l’objectiu d’impulsar la diversitat i la presència de dones en l’àmbit de la tecnologia i les ciències des de l’inici de la seva carrera professional, ambdues entitats llancen la segona edició d’aquests premis.\nLes alumnes que estiguin cursant algun d’aquests graus tècnics poden presentar una candidatura als premis fins al 16 de juny a través de la pàgina web www.wonnowawards.com. L’any passat, en la primera edició d’aquests guardons, hi van participar un total de 260 alumnes de 59 universitats espanyoles.\nPer triar les premiades, a més de l’expedient acadèmic se’n valorarà l’experiència personal. Les interessades han d’emplenar un formulari que inclou algunes preguntes per examinar-ne els mèrits i conèixer-ne el perfil. A més, han d’adjuntar el currículum i la nota mitjana dels 180 primers crèdits superats.\nEn total es lliuraran 11 premis. D’una banda, es guardonarà l’alumna amb millor expedient acadèmic, que rebrà una dotació econòmica de 10.000 euros i, de l’altra, es premiaran 10 estudiants, que tindran accés a una beca remunerada per treballar a CaixaBank i participaran en un programa de mentoria de Microsoft Ibérica.\nPer al conseller delegat de CaixaBank, Gonzalo Gortázar, “els Premis WONNOW aborden dues qüestions clau per a l’entitat: la diversitat i l’aposta per la tecnologia, que són essencials per a CaixaBank”. També ha subratllat “la importància d’aquests guardons que donen suport a la presència i el desenvolupament professional de les dones en l’àmbit tecnològic. Per al desenvolupament de la nostra societat necessitem ajudar les dones perquè apostin per les professions del futur”.\nPer la seva banda, Pilar López, presidenta de Microsoft Ibérica, destaca que “la plena inclusió de la dona en els àmbits cientificotècnics encara queda lluny”. La presència femenina en el sector tecnològic espanyol és amb prou feines del 37,4 %. És una qüestió per la qual continuarem treballant, amb iniciatives com els Premis WONNOW. Tecnologies com la IA ens ajudaran a fer front als grans reptes als quals ha de plantar cara la humanitat, apoderaran els qui treballen per crear un món més sostenible i accessible i facilitaran grans avenços en àrees com la sanitat, l’agricultura, l’educació o el transport. Hem de desterrar estereotips i animar les noies joves a ser protagonistes de tots aquests canvis que han d’arribar en la societat digital”.\nEntitats compromeses amb la diversitat\nCaixaBank i Microsoft Ibérica aposten pel talent i estan compromeses amb la diversitat. Els valors de compromís social, igualtat i excel·lència, que les dues entitats comparteixen, es reflecteixen en aquesta iniciativa, que enguany té lloc per segona vegada consecutiva. Els Premis WONNOW pretenen impulsar la diversitat en un sector clau i premiar l’excel·lència de dones estudiants de graus STEM. Es tracta d’un projecte transversal que pretén posar en valor l’esforç i el compromís de dones que aposten per aquest tipus de carreres universitàries.\nSegons l’informe de la Unesco Desxifrar el codi: l’educació de les nenes i les dones en ciències, tecnologia, enginyeria i matemàtiques (STEM), actualment només el 28 % de tots els investigadors al món són dones. Les diferències de gènere en la participació en els estudis STEM en detriment de les nenes ja s’aprecia en l’educació infantil i es torna més visible en nivells educacionals més alts. En l’educació superior, les dones representen només el 35 % dels estudiants matriculats en les àrees relacionades amb STEM.\nMalgrat que la Comissió Europea assenyala que assolir la paritat d’homes i dones en la indústria digital permetria elevar el PIB de la Unió Europea uns 9.000 milions d’euros anuals, el seu últim estudi sobre la dona en el sector digital assenyala que 24 dones de cada 1.000 es graduen en estudis TIC i, d’elles, només 6 treballa en el sector tecnològic.\nEl compromís social és un dels valors de CaixaBank, que pretén contribuir al desenvolupament d’una societat més justa i amb més igualtat d’oportunitats. Per fer-ho, fomenta i posa en marxa diverses iniciatives amb l’objectiu d’afavorir la diversitat, com els Premis WONNOW. Com a element central de la seva identitat, l’entitat participa en nombroses aliances i iniciatives de responsabilitat corporativa, nacionals i internacionals.\nL’entitat està adherida a diverses iniciatives per impulsar la igualtat de gènere, com la iniciativa Women’s Empowerment Principles, impulsada per les Nacions Unides; l’Acord Voluntari amb el Ministeri de Sanitat, Serveis Socials i Igualtat “Més dones, millors empreses”, per a una representativitat més gran de la dona en posicions directives; el Xàrter de la Diversitat, per fomentar la igualtat d’oportunitats i les mesures antidiscriminatòries, i l’Observatori Generació i Talent, amb l’objectiu de promoure la gestió de la diversitat generacional.\nIgualment, CaixaBank està inclosa en l’índex d’Igualtat de Gènere de Bloomberg pel seu compromís amb la promoció de les dones.\nActualment, CaixaBank té un 40,1 % de dones en càrrecs directius i una línia específica d’actuació per fomentar la diversitat de gènere. L’entitat disposa d’un Pla d’Igualtat per contribuir a la igualtat efectiva entre homes i dones. CaixaBank és l’entitat líder en banca retail a Espanya, amb una quota de penetració de clients particulars del 29,3 %. El banc té prop de 16 milions de clients en el mercat ibèric i més de 5.000 oficines.\nSobre Microsoft Ibérica\nMicrosoft (Nasdaq “MSFT” @microsoft) impulsa la transformació digital per a l’era del núvol intel·ligent i l’Intelligent Edge. La seva missió és ajudar cada persona i cada organització en el planeta a fer més en el dia a dia.\nMicrosoft és una empresa diversa en tots els sentits. Més enllà del gènere, és un valor que la companyia té interioritzat en la seva cultura. La seva missió com a companyia és intrínsecament inclusiva: apoderar cada persona i cada organització del planeta per aconseguir més.\nInternament, Microsoft promou una cultura que permet als empleats connectar la seva energia i la seva passió per la tecnologia amb aquesta missió. I per aconseguir-ho, la diversitat és clau: un entorn divers i inclusiu condueix a millors idees, millors productes i millors resultats per als clients.


Liffey - Els de fora canvien de nom per semblar més de casa\nDijous, 09 d'abril 2015 00:00\nUn dels vestívuls d'arribades de l'aeroport de Dublin / Foto: Liffey\nSegons dades del Registre Civil, molts estrangers que s'han instal·lat a Irlanda durant els darrers anys han canviat el seu nom i hi ha diversos motius que els han empès a emprendre tal acció. Hi ha qui ho fa per semblar més irlandès i així evitar una possible discriminació però també n'hi ha que ho fan per tal d'evitar d'haver de repetir el nom cinquanta vegades o haver de lletrejar-lo.\nAixí doncs es passa d'Ewa a Eva, d'Andrzej a Andrew, d'Elzbieta a Elizabeth o de Krzysztof a Kris. També hi ha canvis de cognom, si bé la majoria estan relacionats amb matrimonis entre irlandesos i estrangers amb combinacions que revelen tot tipus d'orígens. Un altre cas força habitual és el de qui adopta la forma gaèlica del seu nom i cognom o viceversa.\nTot aquell ciutadà comunitari que vulgui canviar-se el nom ho pot fer presentant un document signat en presència d'un testimoni així com el certificat de naixement. Depenent de l'Oficina de Passaports on es faci la sol·licitud també es demana una prova d'identitat, com una factura d'electricitat, que demostri que la persona fa com a mínim dos anys que utilitza el nou nom.\nURL curta: ow.ly/LoXp3\nAltres notícies d'aquesta secció: « Gent del Barri tornarà a rodar alguns capítols a Irlanda Pisos que havien d’anar a terra per als sense sostre »


Ser solidari no entén de moments puntuals, cal practicar-ho sempre. Des de la Regidoria de Solidaritat i Cooperació treballem per la defensa dels drets humans, la pobresa i l’ajuda als altres i la cooperació amb el desenvolupament.\nLa cooperació és el gest de sumar esforços per aconseguir un resultat millor del que aconseguiríem sols. La cooperació demana superar l’individualisme i pensar en la suma. Això vol dir, fer alguna renúncia en benefici de la majoria. Per cooperar també es bàsic construir una via de comunicació, és a dir, saber escoltar. També cal sumar-hi, compromís, responsabilitat i il·lusió vers un projecte comú.\nEn aquesta línia, a Sant Just hi ha 5 entitats que formen part del Consell Municipal de Solidaritat i que treballen en projectes de defensa i sensibilització dels drets humans, en la construcció de cases d’acollida o per a famílies amb pocs recursos econòmics, en programes d’emergència i d’ajuda humanitària (terratrèmols, inundacions...), la defensa dels drets dels infants i en campanyes puntuals (recollida de llibres, roba, etc).\nAixí mateix, l’Ajuntament conjuntament amb l’ONG Sant Just Solidari, gestiona l’agermanament amb el municipi nicaragüenc de Camoapa des de l’any 1991.


Noticies Diablets de Cua – Foment de cultura popular de Cornellà de Llobregat\nCategoria: Noticies Diablets de Cua\nPetit recull d’imatges del Populari de Corpus de Cornellà 2019\nAutor fomentculturaPublicat el 23 de juny de 2019 6 d'agost de 2019 Format EstatCategories Galeria de fotos i vídeos, Noticies Diablets de Cua, Notícies Dracs i Diables, Notícies Geganters, gralles i tabals de gegants, Notícies Tabalers\nAquest proper dissabte 25 de maig us esperem a la Plaça de Pau Casals, davant l’escola Ignasi Iglesias a partir de les 18:30.\nTindrem jocs, tabals i acabarem amb un correfoc infantil a les 21 amb inici a la Plaça del Trinquis.\nAutor fomentculturaPublicat el 22 de maig de 2019 6 d'agost de 2019 Format EstatCategories Noticies Diablets de Cua\nCorrefoc de Primavera a Sant Joan Despí\nEl proper 27 d’abril els nostres Diablets de Cua i els nostres Dracs participaran al correfoc infantil de primavera a Sant Joan Despí.\nAutor fomentculturaPublicat el 31 de març de 2019 6 d'agost de 2019 Format EstatCategories Noticies Diablets de Cua, Notícies Dracs i Diables\nCorrefoc Infantil Pedró 2017\nImatges del correfoc infantil del divendres 29 al barri Pedró.\nDiablets de Cua, cada dia més grans!\nAutor fomentculturaPublicat el 1 d'octubre de 2017 Format EstatCategories Galeria de fotos i vídeos, Noticies Diablets de Cua, Notícies TabalersDeixa un comentari a Correfoc Infantil Pedró 2017


200 veïns de Poblenou es concentren davant del CAP - El diari digital de Sabadell - iSabadell\nbarris, Poblenou, Salut, Sector Ripoll, Societat\nNova concentració contra els tancaments estivals a la tarda dels Centres d’Atenció Primària de Sabadell. Aquest cop la protesta ha estat davant el CAP Poblenou. Uns 200 veïns s’han sumat a la protesta, que vol evitar que es repetixi la situació dels estius de l’any 2012 i 2013.\nL’any passat el CAP Poblenou va tancar les seves portes tot el mes d’agost. Matí i tarda. El centre mèdic només disposa, de fet, d’un metge i una infermera. És probablement el que té menys usuaris de Sabadell però la majoria són gent gran i de visita poc menys que setmanal a l’ambulatori, segons explica el president de l’entitat veinal, Francisco Rosa.\nVolem que aquest mes d’agost el CAP no es tanqui perquè la gent gran ho té molt difícil per anar al CAP Torre-romeu, que a més tanca a la tarda i llavors cal anar a Sant Fèlix o el Taulí”, explica.\nUns 200 veïns s’han sumat a la convocatòria de la Federació d’Associacions de Veïns de Sabadell i s’han concentrat a mitja tarda davant el CAP.\nNo ens deixem enganyar. Teníem la millor sanitat i ens l’estan robant. Cal batallar perquè si volem podem aturar els tancaments”, ha assegurat el portaveu de la FAV, Manuel Navas.\nFa unes setmanes es va fer una acció similar davant el CAP Sud. En breu es farà el mateix davant el CAP Gràcia. El moviment veinal assegura que anirà fent accions puntualment fins que hi hagi un compromís de no tancar els ambulatoris de Sabadell.\nEl portaveu de Salut de la FAV ha explicat l’acord parlamentari a que han arribat CiU i ICV i que compromet l’Institut Català de la Salut a pactar amb els ajuntaments els ambulatoris. Per la seva part, l’ICS assegura que encara no s’ha pres cap decisió sobre els tancaments i que es decidiran en una taula entre representants sanitaris, l’Ajuntament, i amb la presència de la Plataforma per la Sanitat Pública.\nFoto portada: protesta davant el CAP Poblenou, aquest dijous. Autor: J.d.A.


Chinitas: concert de guitarra flamenca de Pedro Barragán – Fundació Conservatori Liceu\nChinitas: concert de guitarra flamenca de Pedro Barragán\n18/02/2022 - 20 h\nTeatrino del Conservatori Liceu\npreu: Entrada Lliure – Aforament limitat\n“A la clásica manera, a la forma de denantes: Una, dos y tres, ¡a esta es, valiente!, y a tocar\ncomo tú sabes. Y vaya si toca, sin parar, para hacernos gozar.\nAparece una sonanta clara, diáfana, luminosa, un toque limpio interpretado “al natural”, que\nnadie lo duda, es la brega más arriesgada, cabal y hermosa.\nTañe Barragán, flamenco, en un recital de propia mano construido que no pretende\nescaquearse por los Cerros de Úbeda y lucha por sonar a lo suyo, como debe ser”.\nBarcelonès de naixement i sevillà d’adopció, Pedro Barragán presenta a la seva ciutat i a la institució on es va formar, el seu primer disc en solitari, Chinitas, un exercici experimental que brolla amb força des del més íntim. Un manifest sincer que va directe al que vol mostrar, sense embuts, segur, nu, sense cap altre arrop que el que li aporta el seu coneixement i el pressentiment que el sosté. És ell i així es vol mostrar des de la humilitat i el respecte al llegat que el nodreix, el que ens van deixar els mestres d’aquesta música tan rica i singular com és la flamenca.\nEl disc és un recital sense pauses realitzat a l’estudi d’enregistrament. El format escollit és el d’una Roda Sonora sense solució de continuïtat que es desenvolupa embrancant les diferents peces que el componen sense que el concert s’interrompi. Les 16 peces que li donen forma són micro composicions creades en diferents estils flamencs i enllaçades de manera que el final d’una és el principi de la següent. Entre una peça i una altra la proposta tendeix ponts musicals que actuen com a lligam assumint així el repte d’interpretar-les a la tonalitat tradicional de cadascun dels estils. En paraules de Gamboa “Difícil compromís resolt amb intel·ligència i bon gust”.\nTotes les ressenyes i crítiques dels concerts de presentació que s’han produït a Sevilla i Madrid coincideixen a ressaltar la bondat i l’originalitat de la proposta i la grata sorpresa que van rebre en escoltar-lo. Tot i que el disc es va gravar en un cap de setmana, no és una feliç i afortunada improvisació; el projecte feia temps que es gestava, per això aflora amb seguretat i contundència.\nCom ha dit el mateix autor en alguna entrevista, la proposta respon sobretot a un procés d’introspecció, aquell que tot artista necessita per tenir consciència del que emet, això que els flamencs anomenen “rebuscar-se” o com diu Pepe Habichuela “aprendre de mi mateix”. Enrique Morente deia que el millor i més plaent en l’art, és la sorpresa, sense oblidar, és clar, que per sorprendre els altres, el públic en aquest cas, primer t’has de sorprendre a tu mateix. Aquesta emoció que transmets l’has hagut de rebre abans per compartir-la després. Això és rebuscar-se, buscar i trobar en un mateix el brot d’allò que t’il·lusiona i reconeixes com a propi. Així va ser, per exemple, el que va sentir la filòloga especialista en flamenc i activista cultural, Susanne Zellinger, en presenciar el concert de presentació de Chinitas a Sevilla el mes de desembre passat i així ho va escriure amb alegria a la crònica “Pedro Barragán. un Descobriment” que va publicar al bloc Flamenco Divino.\nD’altra banda, resulten significatives, les ressenyes de Chinitas que han publicat, Claude Worms per a “Flamenco Web. Fr i Norberto Torres per a la revista La Madrugá. Dos notables i prestigiosos crítics de la guitarra flamenca que li han dedicat textos, extensos i detallats que analitzen la proposta, evidenciant la curiositat i l’interès que els va despertar l’escolta del disc.\nTambé Juan Vergillos tanca la seva crònica del Diario de Sevilla del passat 5 de novembre amb aquest eloqüent paràgraf “La petenera, una de les grans composicions del disc, és formalment d’un classicisme desarmant, una melodia cantable amb vocació de permanència a la nostra memòria sentimental, delicadament harmonitzada, ahíta d’èpiques modulacions, pura i estilitzada nostàlgia en tres moviments. D’un intimisme gairebé noruec o renaixentista. El que transmet l’obra, primera del seu autor, és una llibertat de concepció i d’execució enorme. Com ja hem dit, és una obra contracorrent, no només de la guitarra actual, també del que és jondo d’avui, sent profundament flamenca i radicalment contemporània”.\nConcert organitzat en col·laboració amb El Dorado. Sociedad Flamenca Barcelonesa


Creacció | Sessió sobre ‘Business Angels’ a Creacció, el 2 de desembre\nHome Notícies Sessió sobre ‘Business Angels’ a Creacció, el 2 de desembre\nEl proper dimarts 2 de desembre de 19.00 a 21.00 hores tindrà lloc a Creacció –Agència d’Emprenedoria Innovació i Coneixement– la sessió: Fundamentals: Be a Business Angel. La sessió s’adreça a potencials inversors (fundadors i gerents d’empresa, professionals lliberals, family office…) que vulguin millorar els seus coneixements en aquesta forma alternativa d’inversió.\nHi participaran com a ponents: Juan Alvarez de Lara, fundador i CEO de Seed&Click; Fede Segura, soci de Roca Junyent i expert en dret mercantil i societari, contractual, fusions i adquisicions; Enric Moret, soci de Roca Junyent, amb més de 10 anys d’experiència en l’assessorament fiscal; i Ermen Llobet, cofundador d’Ecotècnia, soci inversor en diverses societats de l’àmbit de l’energia i smart cities i promotor de Mas Vinyoles entrepreneurship.\nEls Business Angels han estat una de les principals fonts de finançament de projectes emprenedors en el darrer any. Aquestes dades confirmen el suport i la voluntat per reactivar el teixit socioeconòmic per part d’un col·lectiu format per directius, professionals liberals i empresaris. Invertir, però, en un projecte, implica un risc important, per aquest motiu la bona voluntat no és suficient. La sessió proporcionarà al participant, de manera molt pragmàtica, els principals coneixements sobre el procés inversor, des de la definició del terme, el procés d’identificació d’oportunitats, valoració, instruments d’inversió, pactes de socis, fins a la inversió i la desinversió.\nPer confirmar l’assistència cal enviar un mail a info.creaccio@uvic.cat (places limitades) abans del 28 de novembre.


El temps està destarifat. Percepció climàtica d’una generació - AU Agenda\nDel mar 9/11 de 2021 al dom 20/3 de 2022\nEl canvi climàtic és una realitat incontestable, però sembla que continuem considerant que no ens incumbeix directament, com si només afectara el desglaç en l’àrtic, als óssos polars o a les glaceres de la serralada de l’Himàlaia.\nPer a això hem recollit les percepcions que aquelles persones majors, que poden comparar amb major perspectiva l’abans amb l’ara, tenen sobre les diverses manifestacions del canvi climàtic en la naturalesa en les seues activitats professionals. També s’ha distingit aquells canvis provocats de manera directa per la mà de l’ésser humà. L’elecció d’aquestes persones s’ha realitzat amb criteris científics, buscant a aquells informants que, pel seu treball i lloc de residència, són observadors privilegiats d’una realitat que, per als quals vivim a la ciutat, passa més desapercebuda, davant les comoditats que ofereix l’obrir una aixeta o encendre l’aire condicionat, però que no fan més que ocultar una seriosa alteració mediambiental.\nLes dades precises recollides, que escapen de la mera opinió personal i que estan basades en dades empíriques, constatables i mesurables, ens presenten una realitat inqüestionable: les dràstiques transformacions de la naturalesa, afectades per la reducció de les precipitacions i la seua falta de regularitat, l’augment de la calor i la seua arribada més primerenca, així com per la dràstica reducció de les nevades hivernals i el retard de l’hivern.


Viciclisme / Viciclismo: Els gats i les pedres\nMais que jamais -mort de mon âme!-\nJamais il ne fouette mes chats…\nG. Brassens, Le testament\nIn memoriam Mino\nMai no vaig copsar quina mena d'atracció han tingut de sempre els gats per a les pedres. Faig memòria, i encara és belluguen pels meus records els prínceps gats del meu passat. Jo era un nen, llavors sense bigotis, no com ara que ja me'ls deixe. Bruns, negres -sempre magnífics, de pell tibant com les calces dels ciclistes, veges tu- pèl-rojos i blancs, i, fins i tot , eclèctics i multicolors, dins la millor tradició d'un art que mai no sabies cap a on anava, però anava. I gairebé tots lluïen al seu cos el bes anònim de les pedres. Aquell al que li faltava l'ull i el pegat pirata que li ho tapés. O el que feia de coix des que va aprendre a miolar en perdre el pit de la mare, l'esguard del germà i el peu del baix dreta. I els panxaforats, de tant com els varen besar les pedres a l'atzucac que deien replaceta. I et preguntaves per què les pedres buscaven als gats. Si seria de tant com avorrides estaven. O més bé, l'enveja no les deixava viure em pau amb la seua condició de cosa estant. Que els gats, ja ho sabem, li fan el salt -amb perdó- al més pintat. I fins i tot quan dormen són capaços de "bajarse de los coches en movimiento y bailar el vals" com va dir el poeta. No sé. Però si al gatet li faltava l'orella, el pare deia "això, una pedrada". O si els dents mostraven la seua obscenitat pel forat dels llavis que no hi eren, la mare sentenciava "una pedrada, no facis cas". I així anàvem tirant, amb gats apedregats -que ja ho diu la paraula- i fets com a causes, que per què buscar les mans amagades. I de tant en tant t'adonaves de la seua impunitat, de l'abús covard de les pedres. I al costat d'un marge desolador, d'on s'havien manllevat a sí mateixes, era estès el cos esquarterat d'un gat dins d'aquella pell malbaratada que encara feia el possible -com una pobre noieta violada- per mantenir les aparences. I al gat ja no li feia mandra la nova companyia de les sempiternes formigues enfeinades. I mira que els gats menyspreen els del vici laboral. I passà el temps. Tan elàstic ell, esmunyedís i maleït com els pobres gats. I als carrers, ja sense els seus miols, varen brotar com bolets pujats des de la rebotiga de la ciutat, unes petitones bestioles de crosta pèl-roja fosca i lluent com un coure que ningú vol. Duien unes gracioses aletes de complement, i la inquietant activitat, mai aclarida, dels brokers veloços de les clavegueres. Ai las! Res a fer per a les pedres. Res a dir. Amb prou feines si encertaven a una de cada mil o dues mil. Pedres fracassades de no ser paisatge, casa o marge. I així, defugint als Gregori (Perelman, m'escoltes?) Samsa, les pedres varen sortir de la ciutat perduda al no-res. I ho varen fer, sobretot, pel costat de les roses negres cap el sud esplendent. I cercant com a boges als gats perduts, albiraren d'uns que, pobres d'ells, feien escapada sobre dues rodes. I pensaren en aliar-se, donada la nova situació, als fuets que els amos sempre tenen al traster. Déu ens protegeixi si hom els regala de complement uns tratges de Siemprejoven color caqui i amb la gorra adient.\nPedalejat per Vicicle a les 12:18:00\nAlberich 10 de febrer de 2011 a les 16:19\nNo sé perquè tinc la sensació que la violència sempre és gratuïta, tot i que n’hi ha que, al damunt, és d’una insultant estupidesa.\nEt desitjo unes bones pedalades lliures de pedregades i d’altres malsons semblants.\nClidice 10 de febrer de 2011 a les 18:38\nperò molts érem petits i tirar pedres era un passatemps com un altre, malgrat que alguns mai vam encertar cap gat, bé, a algun humà potser si, però ja vam complir la penitència :P\nVicicle 10 de febrer de 2011 a les 21:26\nRamon, pense igual. Què pot dur a aquests energúmens a tirar pedres als ciclistes, amb el risc que això suposa? La resposta és el que intento trobar escrivint, però no crec haver encertat. Salut.\nClidice, és cert. Jo també em barallava a pedrades amb els meus amics del carrer. Però tirar pedres a qui no pot defensar-se d'igual manera mai no va entrar a les meues expectatives lúdiques. Potser perquè a casa meua un petit jardí era lloc de pas per a tots els gats del carrer. I mira eren com de la família.\nManel Rodríguez-Castelló 10 de febrer de 2011 a les 22:05\nJo, en canvi, on més pedres he llançat i encara llance és a la mar de l'Almadrava, cosa que em va ensinistrar en l'art de fer-les botar damunt l'aigua. El que més indigna d'aquests saltamarges de pedrots és que havent tantes coses a apedregar la mamprenguen contra els (vi)ciclistes, que és la imatge més arrodonida de l'home/dona lliure i en paus. Poster és això el que més ràbia els dóna, que hi haja gent rodant sense fer soroll i pacíficament. És la imatge mateixa de la barbàrie, sempre gratuïda, sàdica i forassenyada. Jo a aquests pelacanyes els indicaria el lloc adient on fer rebotar les grosses pedres: just sobre la superfície dels propis testicles. Caldrà protegir-se contra aquests feixistes que ni saben que ho són (o sí). En aquest escrit, l'has encertada de ple, col·lega. No es pot dir més de manera més tangencial, no es pot rodar amb tanta elegància per les carreteres lliures de la paraula.\nLa Senyoreta Reykjavík 10 de febrer de 2011 a les 23:47\nLa gent que tira pedres, és que no sap filar paraules i mai, mai però mai, estaran "enamorados de Rosita"\nVicicle 11 de febrer de 2011 a les 9:42\nManel, conec a més d'un ciclista que els deixaria com Abelardo, és a dir, sense el lloc que tu dius com a objectiu de les seues pedrades. Fer botar pedres al mar és el joc primigeni de l'art musical. Moltes gràcies pels teus "amorets". Són un estímul impagable.\nAlba, ja veig que a tu també et té encisada el Raúl González Tuñón i potser la versió que el Cuarteto Cedrón va fer dels seus poemes. Què raó tens, aquests malparits mai podrien enamorar-se de Rosita, i ella tampoc d'ells, no cal dir-ho.\nConcha 12 de febrer de 2011 a les 10:20\nmai he tirat pedres ni a cap gat ni a nigú,peró si volía ferles votar al mar en tan mala traça que mai,tampoc feren una bonica musica.Molt bó el relat,com sempre.besets.\nVicicle 13 de febrer de 2011 a les 19:11\nConcha, doncs tindrem que posar-se a fer botar pedres, que la bona música es inexcusable. Un bes.


Svchost causa un alt ús de la xarxa - Bloc\nSvchost causa un alt ús de la xarxa\nCom es pot corregir un ús elevat de la xarxa causat pel procés Svchost.exe\nL'eina Administrador de tasques s'utilitza per supervisar el sistema operatiu i obtenir informació sobre programes i processos que s'executen en segon pla, la CPU, la memòria, la xarxa i altres usos del sistema. La pestanya Xarxa mostra la utilització de la xarxa a la xarxa principal actual. Indica l’ús de l’amplada de banda a la xarxa. Un alt ús de la xarxa (ús) indica que la xarxa està ocupada i viceversa. És possible que hàgiu notat que l’ús de la xarxa és elevat al vostre sistema i que és causat pel procés svchost.exe.\nEl procés svchost.exe (Service Host o SvcHost) permet que Windows allotgi serveis. És un procés del sistema que allotja diversos serveis Windows simultàniament. Quan obriu el Gestor de tasques, podeu veure que hi ha molts processos d’amfitrió de serveis en execució. Els serveis allotjats per Service Host solen assignar-se a diversos grups en què estan relacionats. Si tots els serveis s’executessin sota un procés d’amfitrió de servei, un únic bloqueig de servei podria acabar amb tot el sistema operatiu Windows. Per tant, el procés d’amfitrions de serveis permet que Windows funcioni sense problemes i evitar qualsevol problema.\nEl procés svchost.exe és una part important del sistema operatiu Windows i és necessari perquè Windows funcioni correctament. Com es va esmentar, però, pot provocar un ús elevat de la xarxa, i això és un comportament normal. No podeu desactivar ni suprimir aquest procés; fer-ho pot fer més mal que bé. No obstant això, hi ha una solució alternativa a aquest problema que podeu aplicar al sistema operatiu. Llegiu la guia següent per obtenir més informació.\nVídeo que mostra com es corregeix l'ús elevat de la xarxa causat per Svchost.exe\nMolts usuaris que han detectat un ús elevat de la xarxa causat pel procés svchost.exe informen que la desactivació del BITS (Servei de transferència intel·ligent en segon pla) va resoldre el problema i la xarxa va tornar a la normalitat.\nEls serveis de Windows (també coneguts com services.msc) s’utilitzen per modificar la manera com s’executen els serveis de Windows al vostre sistema. Aquests serveis s’encarreguen d’executar els programes disponibles i de gestionar molts paràmetres i recursos del sistema. Podeu modificar la configuració d'un servei per motius de seguretat, resolució de problemes i rendiment. El servei de transferència d’intel·ligència en segon pla (BITS) transfereix fitxers en segon pla mitjançant l’amplada de banda de xarxa inactiva. L’inconvenient de deixar d’executar aquest servei és que qualsevol aplicació que depengui de BITS, com ara Windows Update, no podrà descarregar automàticament programes i altra informació. Tot i això, podeu fer-ho manualment i tornar a habilitar el servei quan sigui necessari. Per desactivar BITS, obriu el quadre de diàleg Executa. Premeu la tecla Windows (Win) + R o, simplement, feu clic amb el botó dret a Inici i seleccioneu 'Correr' des del menú contextual. Al quadre de diàleg Executa, escriviu 'services.msc' i premeu Retorn o feu clic a 'D'ACORD' .\nVeureu una llista de serveis de Windows. Cerqueu el servei de transferència intel·ligent en segon pla, feu-hi clic amb el botó dret i seleccioneu 'Propietats' des del menú contextual.\nA la finestra Propietats del servei de transferència intel·ligent en segon pla, cerqueu i canvieu el tipus d’inici a 'Desactivat' i feu clic a 'Atura' per aturar l'execució del servei. Feu clic a 'Aplica' per desar els canvis i tancar les finestres de serveis.\nÉs possible que el vostre equip estigui infectat per programari maliciós o virus que causin un ús elevat de la xarxa mitjançant el procés svchsot.exe. Si aquest és el cas, us recomanem que escanegeu el vostre sistema amb programari antivirus. Sempre és una bona idea escanejar el vostre sistema de tant en tant. Podeu utilitzar Windows Defender (un programa antivirus integrat), que protegeix el vostre ordinador contra virus, programes espia i altres programes maliciosos. Com a alternativa, podeu executar un altre programari antivirus de tercers si esteu instal·lat. Per executar una exploració completa del sistema mitjançant Windows Defender, escriviu 'Virus' a Cerca i feu clic a 'Protecció contra virus i amenaces' resultat.\nTambé podeu triar un escàner de virus / programari maliciós de la nostra llista antimalware principal. La llista consta d’eliminadors de programari espia més coneguts i us ajudarà a triar el programari adequat per a la protecció del vostre ordinador. Trobeu la llista a aquest enllaç .\nEsperem que un dels mètodes anteriors resolgui el problema i que el procés scvhost.exe deixi de provocar un ús elevat de la xarxa. Si coneixeu altres solucions a aquest problema, que no s’esmenten a la nostra guia, compartiu-les amb nosaltres deixant un comentari a la secció següent.\nVídeo que mostra com es corregeix l'ús elevat de la xarxa causat per Svchost.exe:\nCom puc restaurar la col·lecció Microsoft Solitaire?\nel vostre telèfon té un missatge de virus\ncom desfer-se de csrss.exe\nper què l’actualització de Windows dura per sempre?


alcaldes.eu | Un centenar d’estudiants d’arquitectura proposaran projectes per fer als terrenys de l’Illa de Blanes\n06.10.16 - BLANES • Selva\nUn centenar d’estudiants d’arquitectura proposaran projectes per fer als terrenys de l’Illa de Blanes\nEs tracta de projectes acadèmics que desenvoluparan al llarg d’aquest curs com a pràctica. Compten amb el suport de l’Ajuntament de Blanes, que exposarà els treballs realitzats\nFotografia dels alumnes de quart curs de l’ETSAB-UPC.\nAhir a la tarda es van trobar plegats per primera vegada a Blanes bona part dels 120 alumnes que durant tots aquests mesos, com un treball de curs, elaboraran propostes per dur a terme en els terrenys de l’Illa de Blanes. Es tracta del què inicialment es va conèixer com el Projecte Isosaki, que havia de dissenyar el reconegut arquitecte japonès Arata Isosaki.\nPrendre el relleu de l’arquitecte Arata Isosaki\nDesprés que es van elaborar fins a dues propostes de contingut i un primer esbós arquitectònic elaborat pel mateix Isosaki fa 15 anys, finalment el projecte no es va tirar endavant i va quedar descartat durant la primera dècada d’aquest segle. Ara, a través d’una proposta conjunta entre l’Escola Tècnica Superior d’Arquitectura de la Universitat de Barcelona (ETSAB-UPC) i l’Ajuntament de Blanes, cadascun dels estudiants elaborarà sengles projectes acadèmics com a pràctica.\nEls alumnes són de quart curs de l’ETSAB-UPC, i l’experiència forma part de l’assignatura de Projectes, la més important que s’imparteix en aquesta carrera tècnica. Cada alumne s’encarregarà d’elaborar una proposta, aplegats en grups encapçalats per una desena de professors que imparteixen l’assignatura, i que tenen cadascun d’ells uns criteris determinats.\nD’aquesta manera, l’Ajuntament tindrà un centenar de visions diferents sobre què es pot fer en els terrenys de l’Illa de Blanes. Els alumnes han de desenvolupar dos tipus d’espais: equipaments públics i equipaments privats, d’acord amb el plantejament inicial que tenia el projecte i els usos i serveis recollits en el POUM.\nTambé hauran de seguir els criteris que ja es van marcar inicialment, en el sentit que els equipaments públics i privats havien de generar prou recursos econòmics per auto-sostenir tot el conjunt de l’Illa de Blanes, així com per contribuir a anar pagant el deute contret amb l’ICF per finançar la Ciutat Esportiva. En aquest sentit, el projecte contemplava la construcció d’un complex lúdico-cultural –que havia de ser el principal reclam- un hotel, un centre comercial, un auditori, una zona verda i altres elements.\nPrimera trobada de tots els estudiants a Blanes\nLa d’aquesta tarda ha estat la primera trobada que han fet de manera conjunta i formal tots els estudiants d’arquitectura, tot i que amb anterioritat alguns d’ells ja s’havien traslladat a Blanes extraoficialment per començar a familiaritzar-se amb el terreny in situ. En primer lloc els estudiants s’han concentrat a la Plaça dels Països Catalans per trepitjar terreny acompanyat dels professors.\nDesprés, la reunió ha continuat a la Sala de Plens de l’Ajuntament de Blanes, on els ha rebut la regidora d’Urbanisme, Pepa Celaya, acompanyada de l’arquitecta municipal, Mercè Prades. També ha participat el regidor de l’Ajuntament de Blanes Víctor Catalan, exestudiant d’arquitectura, que ha propiciat aquesta pràctica entre el consistori i la seva universitat.\nDesprés de la benvinguda oficial, ha començat una classe formal, un aprenentatge que enlloc de fer-se a les aules de l’Escola Tècnica Superior d’Arquitectura de la Universitat de Barcelona, s’ha acollit aquesta tarda a la Sala de Plens. El programa de pràctiques compta amb dues fases: en la primera -que ha comptat amb tres setmanes de temps-, els alumnes han fet propostes de la zona verda i han marcat els espais on aniran les edificacions.\nEn la segona fase, que començarà el proper 10 d’octubre i s’allargarà fins al 20 de gener, hauran d’elaborar els respectius projectes de continguts. La intenció de la universitat és plantejar al consistori la signatura d’un conveni que inclogui tres punts principals: la publicació dels projectes finals, l’exposició amb panells rígids dels més destacats i poder atorgar premis –consistents en material didàctic i educatiu- als millors treballs.\nEls professors han valorat molt positivament el recolzament que han trobat en l’Ajuntament de Blanes per poder dur a terme aquesta experiència, ja que consideren que pels seus alumnes és tot un estímul poder treballar amb la realitat, i els serveix per poder reflexionar sobre el terreny. D’altra banda, també entenen que és una manera prou eloqüent perquè la universitat pública es posi al servei de la societat.


Allegro San Siro Itàlia - Ofertes d'hotels amb els MILLORS DESCOMPTES EN LÍNIA\nVia Statale Regina 34, San Siro, San Siro, Itàlia, 22010 - Veure al mapa\nMés informació sobre Allegro\nDissenyat tant per oci com per negoci, Allegro està situat idealment a Acquaseria; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Allegro, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Allegro es reflexa en cada habitació. calefacció, balcó/terrassa, aparell de televisió LCD/pantalla de plasma, TV satèl•lit/cable, reproductor de DVD/CD són només algunes de les comoditats a la vostra disposició. Les instal.lacions d'oci de l'hotel, que inclouen esports d'aigua (no motoritzats) estan dissenyades per escapar i relaxar-se. Amb una localització ideal i amb comoditats imbatibles, Allegro no troba competidors en cap categoria.\nCal que informeu el Allegro de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.\nTots els tipus de viatgers (12) Parelles (6) Famílies amb infants petits (3) Grups (3)